**Cyfarfodydd Tiwtoriaid**

**21 Medi 2020** (22 yn bresennol)

|  |
| --- |
| **Materion gan y Ganolfan** |
| **Drilio -** Yn sgil y sylwadau am ddrilio yn y cyfarfod cyntaf, dangoswyd enghraifft o sut y gellid cyflwyno dril ‘Dw i’n hoffi..’ yn y dosbarth rhithiol. Codwyd mater dysgwyr sydd ddim am gyfrannu ar lafar. Nodwyd bod cyfathrebu’n bwysig gyda’r dysgwyr hyn, gan gynnwys anfon ambell i neges breifat yn ystod i wers i weld sut maen nhw’n teimlo o ran cyfrannu. |
| **Nearpod** – Dangosodd Mair – gam wrth gam – sut mae defnyddio nearpod. <https://nearpod.com/>yw’r cyfeiriad. Bydd Mair yn ymchwilio i weld a fydd yn bosib i diwtoriaid rannu adnoddau ar nearpod. |
| **Fy Nysgu** – Yn sgil cais yn y cyfarfod cyntaf i diwtoriaid gael gweld beth sy ym mhroffil Fy Nysgu y dysgwyr, dangoswyd fideo sydd wedi’i greu i egluro i’r dysgwyr beth sydd yn eu proffil nhw. Ceir fersiwn Cymraeg a fersiwn Saesneg a cheir hyd iddyn nhw yn y Banc Adnoddau ar y Platfform Digidol o dan Fideos\_Fy Nysgu / My Learning. |
| **Cymraeg yn y Cartref** – Dangoswyd atodiadau dwy uned gyntaf Cymraeg yn y Cartref sydd yn y Banc Adnoddau. Eglurwyd bod modd eu defnyddio ar y cyd â’r Cwrs Mynediad mewn cwrs prif ffrwd Cymraeg yn y Cartref, neu fel deunyddiau ar gyfer grwpiau o rieni mewn Sadwrn Siarad neu gwrs adolygu. Mae pob uned yn cynnwys ‘Syniad Da’ – rhywbeth ymarferol i’w wneud gyda’r plant ac mae lluniau o blant gwahanol yn dynodi ar gyfer pa oedran/nau mae pob Syniad Da yn addas. |
| **Wythnos Dathlu Dysgu Cymraeg Radio Cymru** (10-17 Hydref) – Dyma’r ddolen i’r dysgwyr gael pleidleisio am eu hoff gân Gymraeg - <https://www.bbc.co.uk/programmes/articles/1tqRB41hhXXl2jYBSsjJsH9/hoff-gan-gymraeg-y-dysgwyr>. Mae modd clywed y deg cân sy’n rhan o’r dewis ar y dudalen hon hefyd. |
| Cyfarfod nesaf: 28 Medi am 2pm |

|  |
| --- |
| **Sylwadau/Cwestiynau** |
| **Cynllun Gwers** – Holwyd am y gwahaniaeth rhwng y Canllawiau a’r Cynllun Gwers. Nodwyd na ddylid cynnwys holl fanylder y Canllawiau i diwtoriaid yn y Cynllun. |